《双调望江南 其一 枫桥夜泊》
清代·董俞

枫桥路，烟水正迢迢。欲向东君寻旧约，渚花岩月两无聊。

孤负是春宵。

人何在，独倚赤栏桥。遥忆去年樱笋候，画船红烛听吹箫。

往事更魂消。

作者简介：清江苏华亭人，字苍水，号樗亭。董含弟。顺治十七年举人。康熙十八年举博学鸿词，未中。诗文与含齐名，时称“二董”。著有《樗亭集》、《浮湘集》、《度岭集》。